stanford-oval/wikipedia huggingface dataset:
אולג יאנקובסקי
חייו

אולג יאנקובסקי נולד בעיר ג'זקזגן (אז בברית המועצות, היום בקזחסטן) למשפחה בעלת שורשים פולנים-בלארוסים. אביו היה קצין בצבא האימפריה הרוסית ונפצע במהלך מלחמת העולם הראשונה. הוא שירת לצד מיכאיל טוכאצ'בסקי. בתחילת שנות ה-30 נעצר ושוחרר. בשנת 1937 נעצר שנית ושוחרר תוך זמן קצר. בשנת 1953 הוא נפטר בעקבות פציעה ישנה.
בשנת 1951 המשפחה עברה לעיר סראטוב. בשנת 1957 אולג הצעיר עבר לאחיו שהיה שחקן בתיאטרון העירוני במינסק. לאחר מספר שנים אולג יאנקובסקי חזר לאימו לסראטוב. לאחר סיום לימודי בית הספר הוא התקבל ללימודי משחק בבית הספר למשחק העירוני. בהיותו בשנת הלימודים השנייה אולג יאנקובסקי נישא לסטודנטית למשחק. לאחר סיום הלימודים הזוג הצעיר התקבל לתיאטרון העירוני. אשתו זכתה לפופולריות גדולה על במת התיאטרון העירוני, בעוד שהוא שיחק במספר הצגות ללא הצלחה יתרה.
חייו > קריירה בברית המועצות

בסוף שנות ה-60 יאנקובסקי הוזמן לראשונה לשחק בקולנוע. הוא התקבל לתפקיד ראשי בסרט המגן והחרב על פעילות המודיעין הסובייטי במהלך מלחמת העולם השנייה. הסרט זכה לפופולריות רבה, ולאחריו השתתף במספר סרטים נוספים. באחד הסרטים הוא הצטלם לצד יבגני לאונוב. בהמלצת יבגני לאונוב הוא התקבל לתיאטרון לנקום במוסקבה בו מארק זכארוב היה הבמאי הראשי. במקביל לעבודה בתיאטרון, ינקובסקי המשיך להשתתף בסרטים. בתחילת שנות ה-70 השתתף בסרטו של אנדריי טרקובסקי "המראה". בשנת 1979 הוא שיחק בתפקיד הראשי בסרט על ברון מינכהאוזן, תפקיד זה נחשב לאחד הטובים של השחקן.
בשנת 1982 יאנקובסקי שיחק תפקיד ראשי בסרט של אנדריי טרקובסקי "נוסטלגיה". אחרי שהסרט לא זכה בפרס בפסטיבל הקולנוע בקאן, אנדריי טרקובסקי לא חזר לברית המועצות והסרט נאסר להקרנה במדינה.
חייו > קריירה לאחר התפרקות ברית המועצות

בשנת 1991 יאנקובסקי שיחק בסרט על הריגת הצאר ניקולאי השני. בשנת 1991 הוא נסע לצרפת ועבד שם מספר שנים. בהיותו בצרפת ליאנקובסקי הוענק תואר אמן העם של ברית המועצות, בין האחרונים. בשנת 1992 יאנקובסקי חזר לרוסיה והמשיך לשחק בקולנוע ובתיאטרון במוסקבה בו התחיל את הקריירה שלו אצל במאי מארק זכארוב.
בשנת 2008 יאנקובסקי חלה ותוך זמן קצר התברר כי הוא סובל מסרטן. למרות כל המאמצים כולל ביצוע ניתוחים בגרמניה, השחקן נפטר ב-20 במאי 2009 במוסקבה. הוא הוטמן בבית העלמין נובודוויצ'יה במוסקבה.
בטיחות זיכרון

בטיחות זיכרון היא מצב של הגנה מפני באגי תוכנה שונים ופרצות אבטחה בעת התמודדות עם גישה לזיכרון, כגון גלישת חוצץ ומצביעים משתלשלים (אנ'). לדוגמה, ג'אווה נחשבת בטוחה לזיכרון מכיוון שזיהוי שגיאות זמן הריצה שלה בודק את גבולות המערך והפניות מצביעים. לעומת זאת, C ו- C++ מאפשרות להשתמש במצביעים עם כתובות שרירותיות בזיכרון ללא בדיקה ולכן שימוש בהן עלול לייצר תוכניות שהן לא בטוחות מבחינת זיכרון.
השפעה

בשנת 2019, מהנדס אבטחה של מיקרוסופט דיווח כי 70% מכל פרצות האבטחה נגרמות כתוצאה מבעיות בטיחות בזיכרון. בשנת 2020, צוות בגוגל דיווח באופן דומה כי 70% מכל "באגי האבטחה החמורים" ב־Chromium נגרמו מבעיות בטיחות בזיכרון. נקודות תורפה וניצולים רבים אחרים בפרופיל גבוה בתוכנות קריטיות נבעו בסופו של דבר מחוסר בטיחות זיכרון, כולל Heartbleed ובאג ב־sudo שבו ניתנו יותר מדי הרשאות.
גישות

בכמה שפות תכנות עליות ישנה בטיחות בזיכרון מובנית בשפה כברירת מחדל[דרוש מקור], אם כי לא לגמרי מכיוון שהן בודקות רק את הקוד שלהן ולא את המערכת איתה הם מקיימים אינטראקציה. ניהול זיכרון אוטומטי בצורה של איסוף אשפה הוא הטכניקה הנפוצה ביותר למניעת חלק מבעיות בטיחות הזיכרון, מכיוון שהיא מונעת שגיאות בטיחות נפוצות בזיכרון (כמו שימוש במצביע אחרי שהוא שוחרר) עבור כל הנתונים שהוקצו בזמן הריצה של השפה. בשילוב עם בדיקת גבולות אוטומטית בכל גישה למערך וללא תמיכה במשחק מתימטי במצביעים בזמן גישה לזיכרון, שפות שיש בהן איסוף זבל מספקות ערבויות חזקות לבטיחות זיכרון (אם כי הערובות עשויות להיות חלשות יותר עבור פעולות ברמה נמוכה המסומנות במפורש כלא בטוחות, כגון שימוש בממשק פונקציה זרה). עם זאת, עלות הביצועים של איסוף האשפה הופכת את השפות הללו ללא מתאימות ליישומים קריטיים לביצועים מסוימים.
עבור שפות המשתמשות בניהול זיכרון ידני (אנ'), בטיחות הזיכרון אינה מובטחת בדרך כלל בזמן הריצה. במקום זאת, בדיקות של בטיחות הזיכרון חייבים להיות מובטחים על ידי המהדר באמצעות ניתוח קוד סטטי והוכחת משפט אוטומטי או מנוהלים בקפידה על ידי המתכנת בזמן הריצה. לדוגמה, שפת התכנות Rust מיישמת מנגנון בדיקת שייכות כדי להבטיח בטיחות זיכרון, בעוד ש־C ו- C++ לא מספקות ערובות בטיחות זיכרון. הכמות המשמעותית של תוכנות שנכתבו ב-C ו-C++ הניעה את הפיתוח של כלי ניתוח סטטי חיצוני כמו Coverity, המציע ניתוח זיכרון סטטי עבור C.
סיווג שגיאות בטיחות בזיכרון

סוגים רבים ושונים של שגיאות זיכרון עלולים להתרחש:
מרחבי
גלישת חוצץ – כתיבה מחוץ לתחום יכולה להשחית את התוכן של אובייקטים סמוכים, או נתונים פנימיים (כמו המידע על גבולות הערימה) או הכתובת שאליה תקפוץ התוכנית בסיום פונקציה.
קריאת יתר של מאגר – קריאה מחוץ לתחום יכולה לחשוף נתונים רגישים או לעזור לתוקפים לעקוף את הפריסה האקראית של מרחב הכתובות.
זמני
שימוש במצביע לאחר ששוחרר – שימוש במצביע משתלשל (אנ') המאחסן את הכתובת של אובייקט שנמחק.
שחרור כפול של מצביע – קריאות חוזרות ונשנות לשחרר מצביע עשויות לשחרר אובייקט חדש בטרם עת באותה כתובת. גם אם לא נעשה שימוש חוזר באותה הכתובת המדויקת ששוחררה, עלולה להיות השחתת זיכרון אחרת, במיוחד במקצי זיכרון המשתמשים ברשימות זיכרון פנוי (אנ').
משתנים לא מאותחלים – נעשה שימוש במשתנה שלא הוקצה לו ערך. הוא עשוי להכיל מידע רגיש או ביטים שאינם תקפים עבור הסוג.
מצביעי פרא קורה כאשר נעשה שימוש במצביע לפני אתחול למצב ידוע כלשהו. הם מראים את אותה התנהגות לא סדירה כמו מצביעים משתלשלים, אם כי יש סיכוי נמוך יותר שהם יישארו ללא זיהוי.
שחרור לא חוקי של מצביע – ניסיון לשחרר כתובת לא חוקית עלולה להשחית את הערימה.
שחרור זיכרון לא תואם – כאשר משתמשים במספר מקצי זיכרון, ומשחררים את הזיכרון בעזרת פונקציות של המקצה הלא נכון. (כך למשל אם הזיכרון הוקצה על ידי מקצה זיכרון A, ושוחרר בעזרת פונקציית שחרור זיכרון של מקצה זיכרון B)
תרומה לבאגים

בהתאם לשפה ולסביבה, סוגים אחרים של באגים יכולים לתרום לאי בטיחות הזיכרון:
גלישת מחסנית – מתרחש כאשר התוכנית מנסה להשתמש בכל שטח המחסנית שלה ומעבר לו, בדרך כלל בגלל רקורסיה עמוקה מדי. בדרך כלל עוצר התוכנית תיעצר בשגיאה בעקבות כך, והשחתת זיכרון תמנע, אך פונקציות עם מחסנית גדולה עשויות לעקוף את ההגנות, וייתכן שמערכת ההפעלה לא מכילה הגנות מפני בעיה זו.
עייפות ערימה – במקרה שבו התוכנית מנסה להקצות יותר זיכרון ממה שיש. בשפות מסוימות, יש לבדוק את המצב הזה באופן ידני לאחר כל הקצאה.
דליפת זיכרון – אי החזרת זיכרון למקצה עשויה להוות את הבמה למיצוי הערימה (לעיל). בחלק מהשפות ישנה לוגיקה הרצה בזמן הרס של אובייקט (RAII). אי הפעלה של לוגיקה זו עלול להוביל לתוצאות בלתי צפויות, אך אינו נחשב בעצמו לשגיאת בטיחות בזיכרון.
הפניית מצביע Null – הפניית מצביע null תגרום לרוב לחריגה או להפסקת תוכנית ברוב הסביבות, אך עלולה לגרום לשחיתות בליבת מערכת ההפעלה או מערכות ללא הגנת זיכרון או כאשר השימוש במצביע האפס כרוך בהיסט גדול או שלילי. ב-C++, מכיוון ששימוש במצביע null הוא התנהגות לא מוגדרת, אופטימיזציות מהדר עלולות לגרום להסרת בדיקות אחרות, מה שיוביל לפרצות במקומות אחרים בקוד.
רשימות מסוימות עשויות לכלול גם מרוץ תהליכים (קריאה/כתיבה במקביל לזיכרון משותף) כחלק מבטיחות הזיכרון. שפת התכנות Rust מונעת סוגים רבים של מרוצי תהליכים מבוססי זיכרון כברירת מחדל, מכיוון שהיא מבטיחה שיש לכל היותר כותב אחד או קורא אחד או יותר. שפות תכנות רבות אחרות, כגון Java, אינן מונעות אוטומטית מרוץ תהליכים מבוססי זיכרון, אך עדיין נחשבות בדרך כלל לשפות "בטוחות לזיכרון". לכן, טיפול במרוצי תהליכים בדרך כלל אינו נחשבת הכרחי כדי ששפה תיחשב בטוחה בזיכרון.
הערות שוליים

1 2 3  Dhurjati, Dinakar; Kowshik, Sumant; Adve, Vikram; Lattner, Chris (1 בינואר 2003). "Memory safety without runtime checks or garbage collection" (PDF). Proceedings of the 2003 ACM SIGPLAN conference on Language, compiler, and tool for embedded systems (באנגלית). ACM. pp. 69–80. doi:10.1145/780732.780743. ISBN 1581136471. נבדק ב-13 במרץ 2017. {{cite book}}:  (עזרה)
↑  Koenig, Andrew. "How C Makes It Hard To Check Array Bounds". Dr. Dobb's. נבדק ב-13 במרץ 2017. {{cite web}}:  (עזרה)
↑  Akritidis, Periklis (ביוני 2011). "Practical memory safety for C" (PDF). Technical Report - University of Cambridge. Computer Laboratory. University of Cambridge, Computer Laboratory. ISSN 1476-2986. UCAM-CL-TR-798. נבדק ב-13 במרץ 2017. {{cite journal}}:  (עזרה)
↑  "Microsoft: 70 percent of all security bugs are memory safety issues". ZDNET (באנגלית). נבדק ב-21 בספטמבר 2022. {{cite web}}:  (עזרה)
↑  "CVE-2014-0160". Common Vulnerabilities and Exposures (באנגלית). Mitre. ארכיון מ-24 בינואר 2018. נבדק ב-8 בפברואר 2018. {{cite web}}:  (עזרה)
↑  Goodin, Dan (4 בפברואר 2020). "Serious flaw that lurked in sudo for 9 years hands over root privileges". Ars Technica (באנגלית אמריקאית). {{cite web}}:  (עזרה)
1 2  Crichton, Will. "CS 242: Memory safety". stanford-cs242.github.io. נבדק ב-22 בספטמבר 2022. {{cite web}}:  (עזרה)
↑  "References". The Rustonomicon (באנגלית). Rust.org. נבדק ב-13 במרץ 2017. {{cite web}}:  (עזרה)
↑  Bessey, Al; Engler, Dawson; Block, Ken; Chelf, Ben; Chou, Andy; Fulton, Bryan; Hallem, Seth; Henri-Gros, Charles; Kamsky, Asya; McPeak, Scott (1 בפברואר 2010). "A few billion lines of code later". Communications of the ACM. 53 (2): 66–75. doi:10.1145/1646353.1646374. {{cite journal}}:  (עזרה)
↑  Gv, Naveen. "How to Avoid, Find (and Fix) Memory Errors in your C/C++ Code". Cprogramming.com. נבדק ב-13 במרץ 2017. {{cite web}}:  (עזרה)
↑  "CWE-633: Weaknesses that Affect Memory". Community Weakness Enumeration (באנגלית). MITRE. נבדק ב-13 במרץ 2017. {{cite web}}:  (עזרה)
↑  "CWE-762: Mismatched Memory Management Routines". Community Weakness Enumeration (באנגלית). MITRE. נבדק ב-13 במרץ 2017. {{cite web}}:  (עזרה)
↑  "Destructors - the Rust Reference".
↑  "Leaking - the Rustonomicon".
↑  "Security flaws caused by compiler optimizations". www.redhat.com (באנגלית). נבדק ב-2024-06-26.
↑  "NVD - CVE-2009-1897". nvd.nist.gov. נבדק ב-2024-06-26.
מיסירלו

מיסירלו (ביוונית Μισιρλού, בטורקית Mısırlı, באנגלית Misirlou או Miserlou) הוא לחן עממי מזרח תיכוני. מלחין הנעימה אינו ידוע.
קיימות גרסאות של השיר החל משנות העשרים של המאה העשרים שבוצעו על ידי נגנים ערבים, יוונים ויהודים. מאוחר יותר נוספו גרסאות אלבניות, ארמניות, טורקיות ועוד.
ההקלטה המוקדמת ביותר הידועה של הלחן נעשתה בארצות הברית בביצוע יווני בסגנון רבטיקו בשנת 1927. בעקבותיה עלתה הפופולריות של הנעימה, והוקלטו לה גרסאות רבות ברחבי העולם.
גרסת הרוק של הנעימה הפכה לנעימת גיטרה מוכרת ואהובה, וקיבלה משנה פופולריות בעקבות הכללתה בפסקול הסרט ספרות זולה ב-1994.
היסטוריה > פירוש השם

שמו הטורקי של הלחן הוא מיסירלי, שפירושו מצרי או מצריה. שמו של הלחן ביוונית הוא מיסירלו, מצריה. בגרסאות מושרות של הלחן הוא נקרא לעיתים "נערה מצריה" או "אשה מצריה".
גרסאות מוקלטות

ההקלטה המוקדמת ביותר של השיר נעשתה על ידי המוזיקאי היווני תיאודוטוס דמטריאדס ב-1927. הוא נולד באיסטנבול של האימפריה העות'מאנית, והיגר לארצות הברית ב-1921. ההנחה היא שהוא הכיר את הלחן העממי לפני שעבר לארצות הברית.
ב-1941 הקליט המוזיקאי האמריקאי ממוצא יווני ניקולס רובניס גרסת ג'אז של הלחן, והכריז על עצמו כמלחין המקורי. מאחר שאיש לא ערער על הקביעה הזאת, הוא נתפס בעיני רבים בעולם כמלחין המקורי של הלחן. רובניס גם כתב מילים לנעימה ביוונית. הגרסה של רובניס הפכה ללהיט בארצות הברית, ובעקבותיה הוקלטו גרסאות נוספות ללחן, עם מילים באנגלית ובצרפתית.
ב-1962 הקליט הגיטריסט האמריקאי דיק דייל גרסה של הנעימה בסגנון רוק גלישה. הוא הגביר את קצב הנגינה והתאים אותו לקהל חובב רוקנרול. הגרסה של דייל הפכה לפופולרית ביותר בארצות הברית והציגה את הלחן בפני הקהל הרחב.
ב-1994 נכללה הגרסה של דייל בפסקול הסרט ספרות זולה. היא מושמעת על רקע כתוביות הפתיחה של הסרט. הדבר עזר להגביר את הפופולריות של הלחן, כך שכיום נחשבת גרסה זאת לאחד הריפים המוכרים והפופולריים לגיטרה חשמלית.
במרץ 2005 נכללה הגרסה של דייל ברשימת 100 קטעי הגיטרה הגדולים ביותר של מגזין Q, במקום ה-89.
גרסאות בישראל

ללחן הוקלטו כמה גרסאות בעברית, עם מילים של מחברים שונים:
גרסה משנות החמישים בשם לולו בביצועה של יפה ירקוני.
גרסה נוספת משנות החמישים בשם ליל רזים, בביצועה של שולמית לבנת. תרגום המילים נעשה על ידי אברהם בן זאב.
גרסה משנת 2000 בשם נערת המדבר של איילה לוי עם מילים מתורגמות של ארלט ספדיה.
בנוסף הוקלטו גרסאות של זמרים ישראלים לשיר עם המילים ביוונית של ניקולס רובניס, בין היתר של שלומי סרנגה ואבי טובי.
בציבור החרדי מושרת המנגינה בשם "שיר הביטחון" במילים: "יש בורא עולם; אין עוד מלבדו".
השיר מוכר בסגנונו הקצבי ומושר בחתונות ובאירועי שמחה אחרים.
הערות שוליים

↑   Pulp Fiction Misirlou, בביצוע דיק דייל, סרטון בערוץ "Christiaan Janssens", באתר יוטיוב (אורך: 2:16)
↑  עמוד השיר אח יא חביבי, באתר זמרשת
↑   יפה ירקוני - לולו, שיר בערוץ "אבי תדמור", באתר יוטיוב (אורך: 2:53)
↑   ליל רזים- שולמית לבנת, שיר בערוץ "רחל פרומן קומלוש", באתר יוטיוב (אורך: 2:32)
↑   איילה לוי נערת המדבר, שיר בערוץ "ayala Levi", באתר יוטיוב (אורך: 4:35)
↑   שלומי סרנגה - מיסירלו (נערה מצרייה), שיר בערוץ "שלומי סרנגה (הערוץ הרשמי)", באתר יוטיוב (אורך: 3:44)
↑   שיר הביטחון I שוקי סלומון & עמירן דביר, שיר בערוץ "Shuki Salomon", באתר יוטיוב (אורך: 3:16)
↑   שלמה ברונר ותזמורתו- יש בורא עולם יש, שיר בערוץ "שלמה ברונר הערוץ הרשמי", באתר יוטיוב (אורך: 0:53)
| --- | --- |
בקרת זהויות :  MusicBrainz release group: 3b4e437d-d86e-47ee-8a82-286ac713169b  MusicBrainz work: 6e93df1f-8088-4d16-abcc-db6cde0af932
גרם שמיים

אסטרואיד הוא סוג של גרם שמיים
גֶּרֶם שָׁמַיִם (ברבים: גַּרְמֵי שָׁמַיִם) הוא עצם טבעי משמעותי אשר מצוי בחלל. גרמי השמיים מחולקים על ידי הקהילה האסטרונומית למספר קטגוריות משנה.
תחום שמות גרמי השמיים וקטלוגם התפתח במהלך ההיסטוריה בד בבד עם התפתחות חקר האסטרונומיה.
בעת העתיקה הוענקו שמות רק לשמש, לירח, לכמה מאות כוכבים ולכוכבי הלכת שנראו בקלות לעין אנושית. אך מספר העצמים שנצפו בחלל זינק במאות השנים האחרונות מכמה מאות ליותר ממיליארד, והוא ממשיך לגדול מדי שנה. מצב זה יצר את הצורך במערכת שיום סיסטמטית, שתאפשר לזהות עצמים אלה באופן חד משמעי. לעצמים שההתעניינות בהם גדולה יותר, מייחדים שמות ספציפיים.
כיום, האיגוד האסטרונומי הבין־לאומי מוכר על ידי האסטרונומים והמדענים ברחבי העולם כגוף בעל הסמכות הרשמית לשיום בפועל של גופים שמימיים. האיגוד יצר מספר מערכות נומנקלטורה סיסטמטיות עבור הגופים השמימיים השונים.
מערכת השמש

| המערכת העיקרית – גופים גדולים | גופים קטנים והמערכת החיצונית> אסטרואידים | גופים קטנים והמערכת החיצונית> גופים טרנס־נפטוניים |
| --- | --- | --- |
|  השמש  מערכת כוכבי לכת כוכבי לכת כוכב חמה  נוגה  כדור הארץ הירח  מאדים  צדק  שבתאי  אורנוס  נפטון  כוכבי לכת ננסיים קרס  פלוטו  האומיה  מאקה־מאקה  אריס |  וולקנואידים  אפוהילים  גופים קרובי ארץ אסטרואידי ארג'ונה  אסטרואידי אטן  אסטרואידי אפולו  אסטרואידי אמור  חוצי מסלול מאדים  חגורת האסטרואידים  טרויאנים  חוצי כוכבי לכת חיצוניים  דמוקלואידים  קנטאורים |  חגורת קויפר  פלוטואיד  פלוטינו  קובווינו  טווטינו  הדיסק המפוזר סדנה  כוכב שביט  עננת אורט  מטאורואיד מטאור  מטר מטאורים |
גופים פשוטים

| כוכבים | כוכבים משתנים ואירועים | אחרים |
| --- | --- | --- |
|  על פי סיווג ספקטרלי כוכב מסוג O  כוכב מסוג B  כוכב מסוג A  כוכב מסוג F  כוכב מסוג G  כוכב מסוג K  כוכב מסוג M  Peculiar stars כוכב פחמני  כוכב וולף־ראייה  כוכב בריום  P Cygni stars  Blue stragglers  על פי גודל ובהירות תת־ננס  ננס (סדרה ראשית)  תת־ענק  ענק  ענק בהיר  על־ענק  היפר־ענק  לפי מיקום במחזור החיים של כוכב קדם־כוכב  כוכב צעיר  כוכב הסדרה הראשית  ענק כחול  ענק אדום  על־ענק אדום  על־ענק כחול  כוכב וולף־ראייה  ננס אדום  ננס לבן  כוכב נייטרונים |  כוכבים משתנים משתנים פועמים משתנה קפאידי  משתנה מירה  משתנה חצי־סדיר  משתנה לא סדיר  משתנה מתפרץ Flare stars  משתנה קטקליזמי משתנה סימביוטי  נובה ננסית  נובה  אירועים סופרנובה סופרנובה מסוג I  סופרנובה מסוג II  היפרנובה/Collapsar  התפרצות גמא |  כוכבי לכת חוץ־שמשיים צדק חם  Pulsar planet  סופר־ארץ  כוכב לכת לוקה  כוכבי לכת משוערים כוכב לכת תועה  כוכב לכת כטוני  כוכב לכת טרויאני  תת־כוכבים ננס חום  עצמים קומפקטיים ננס לבן ננס שחור  כוכב נייטרונים מגנטר  פולסר  כוכבים משוערים כוכב קווארקים  כוכב פריאונים  חור שחור חור שחור על־מסיבי |
גופים מורכבים

| גופים מורכבים> תת־גלקטיים | גופים מורכבים> גלקסיות | גופים מוארכים |
| --- | --- | --- |
|  מערכת כוכב  מערכת כוכבי לכת מערכות כוכב יחיד מערכת השמש  מערכת מרובת כוכבים כוכב כפול  כוכב משולש  קבוצות כוכביות צביר כוכבים אוגדה כוכבית  צביר פתוח  צביר כדורי  קבוצת כוכבים  Asterisms |  לפי סוג גלקסיה ספירלית  גלקסיית מוט ספירלית  גלקסיית עדשה  גלקסיה אליפטית  גלקסיית טבעת  גלקסיה לא־סדורה  לפי גודל גלקסיה ענקית פזורה  גלקסיה ננסית  מיוחדות גלקסיות פעילות קוואזר בלאזר  גלקסיית רדיו  גלקסיית סייפרט  Starburst galaxy  גלקסיה אפלה  מבני גלקסיות קבוצת גלקסיות  צביר גלקסיות  ענן צבירי גלקסיות  צביר־על  Filaments Voids |  בתוך מערכת פלנטרית דיסקת שברים  תווך בין־פלנטרי  דיסקה קדם־פלנטרית  תווך בין־כוכבי  ערפיליות ערפילית פליטה ערפילית פלנטרית  שארית סופרנובה  פלריון  אזור H II  ערפילית החזרה  ערפילית בליעה ענן מולקולרי  אזור H I  חלל בין־גלקטי  קרינת רקע קוסמית  חומר אפל MACHO  WIMP  היפותטיים מיתר קוסמי  Domain wall |
ראו גם

גרם שמיים עמוק
פורארלברג

פורארלברג (בגרמנית: Vorarlberg) היא מדינת המחוז המערבית ביותר ברפובליקה הפדרלית של אוסטריה. היא ממוקמת בין ימת קונסטנץ ונהר הריין במערב, הרי ארלברג במזרח (פירוש שמה הוא "לפני ארלברג") וברכסי ההרים סילברטה ורטיקון בדרום. יש לה גבול משותף עם שווייץ (הקנטונים של סנט גלן וגראובינדן), גרמניה (בוואריה), ליכטנשטיין ועם מדינת המחוז האוסטרית טירול. ייחודה במיקומה המרוחק בקצה המערבי של אוסטריה ובכך שמדוברים בה ניבים של אלמאנית, שוואבית וגרמנית שווייצרית.
היסטוריה

פורארלברג הייתה מיושבת לפחות מאז שנת 500 לפני הספירה בידי השבט הקלטי של הבריגאנטיים. בשנת 15 לפני הספירה כבשו הרומים את האזור. בשנת 260 החלו כיבושיהם של האלמאנים שהתיישבו בה החל בשנת 450 לערך, ואחר כך הייתה פוראלברג לחלק מהממלכה הפרנקית. במאה ה-14 עברו השלטונות המקומיים השונים בפורארלברג לידי בית הבסבורג, בתהליך רב שלבים שסופו רק בשנת 1814. בתקופתו של נפוליאון, בשנים 1806–1814, השתייכה פורארלברג לבוואריה ואחר כך שבה כמעט כולה לשלטונה של האימפריה האוסטרו-הונגרית. בשנת 1919, לאחר קריסתה של זו והקמתן של גרמניה ואוסטריה לאחר מלחמת העולם הראשונה זכתה ההצעה לסיפוחה של פורארלברג לשווייץ במשאל עם לרוב של 80%, אלא שיוזמה זו לא יצאה לפועל בגלל חוסר נכונותו של השלטון השווייצרי להפר את האיזון העדין בין הדתות והשפות השונות בשווייץ ביצירתו של קנטון קתולי דובר גרמנית חדש, וכן בשל פרטיהם של הסכם סאן ז'רמן והסכם ורסאי. מאז שנת 1918 משתייכת פורארלברג לאוסטריה, למעט תקופת הביניים במהלך הרייך השלישי, שבו הייתה חלק ממחוז טירול-פורארלברג שהקימו הנאצים.
לאחר תום מלחמת העולם השנייה נכללה פורארלברג באזור הכיבוש הצרפתי. בשנים 1999 ו-2005 גרמו שיטפונות קשים לנזקים בשטחים נרחבים של פורארלברג.
פוליטיקה

מאז הקמתה של הרפובליקה הפדרלית של אוסטריה ב-1949 נשלטה פורארלברג בידי מפלגת העם האוסטרית, ÖVP והמפלגות שקדמו לה. המפלגה הסוציאל-דמוקרטית, SPÖ, פרשה מממשלת מדינת המחוז בשנת 1974. במשך תקופה ארוכה הייתה פורארלברג מדינת המחוז האוסטרית היחידה שבה חלוקת הכוח בממשלה הייתה לפי עקרון הרוב ולא לפי העיקרון היחסי, עד שבשנת 1999 הצטרפו אליה מדינות המחוז זלצבורג וטירול לשיטה זו. למעט בשנים 1999–2004 נהנתה מפלגת העם בפורארלברג תמיד מרוב מוחלט. מאז 1983 מיוצגת גם מפלגת הירוקים האוסטרית בבית הנבחרים של פורארלברג.
חלוקה מינהלית

פורארלברג מחולקת לארבעה מחוזות:
ברגנץ (מחוז)
דורנבירן (מחוז)
פלדקירך (מחוז)
בלודנץ (מחוז)
אתרי תיירות

בירת המחוז היא העיר ברגנץ, ובה ישנן מספר אטרקציות תיירותיות:
מוזיאון העיר
מגדל מרטין
כנסיית רובע
רכבל לתצפית על העיר והאגם מראשו של הר Pfander
פסטיבל האופרה הדו שנתי (The Bregenz Opera) נערך במשך מספר ימים ומציג את מיטב יצירות האופרה ("חליל הקסם", "נשף המסכות", "כרמן" ועוד).
ראש מדינת המחוז הוא דוקטור הרברט זאוסגרובר (Herbert Sausgruber) ממפלגת העם האוסטרית.
ממשלת המחוז יושבת בעיר ברגנץ.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  אוסטריה חולקה בין 4 המעצמות, הצופה, 27 ביוני 1945
↑  MyAustria, חבל וורארלברג | פורארלברג
| --- | --- |
בקרת זהויות :  NLI: 987007562180205171  BnF: cb12178506f (data)  GND: 4063944-7  HDS: 007141  ISNI: 0000 0004 1795 2702  LCCN: n81054176  MusicBrainz: eacec681-6fb0-4e14-96a1-e181320c5c07  NKC: ge137282  SUDOC: 030352177  VIAF: 124343663   WorldCat (עם VIAF): 124343663 
רוטה ואנד
שופרנאו
ירוואן

יֶרֶוָואן (בארמנית: ‏Երեւան/Երևանקובץ:Audio Yerewan.ogg‏Ⓘ‏; נכתב גם ארוואן או אריוואן) היא בירת ארמניה והגדולה שבעריה. על פי מפקד האוכלוסין האחרון של ארמניה משנת 2022, אוכלוסיית העיר מנתה כ-1.09 מיליון בני אדם, שהם כ-37% מכלל אוכלוסיית ארמניה.
היסטוריה

עדויות ארכאולוגיות מראות שמצודה צבאית בשם "ארבוני" עמדה באזור החל מהמאה ה-8 לפנה"ס, על מנת להגן על צומת הדרכים החשובות שעברו באזור זה.
בשל חשיבותה האסטרטגית, ירוואן נכבשה פעמים רבות הן על ידי הפרסים והן על ידי האימפריה העות'מאנית. במאה ה-16 הוקם מבצר אריוואן. בשנת 1827 נכבשה העיר על ידי רוסיה בעקבות תבוסתה של פרס במלחמת רוסיה-פרס, ושלטונה של רוסיה הוכר רשמית בהסכם טורקמנצ'אי בשנת 1828.
בתחילת המאה ה-20 מנתה אוכלוסייתה של ירוואן כ-30,000 תושבים. ב-1917 התפרקה האימפריה הרוסית בעקבות מהפכת אוקטובר. בעקבות זאת, הוכרזה בפברואר 1918 הרפובליקה הדמוקרטית הפדרטיבית של עבר הקווקז אשר התקיימה זמן מועט והתפרקה ב-28 במאי אותה שנה. לאחר ההתפרקות הייתה ירוואן לבירתה של הרפובליקה הדמוקרטית שהוקמה במדינה.
ב-29 בנובמבר 1920 כבש הצבא האדום את ירוואן במהלך מלחמת האזרחים ברוסיה. הלאומנים הצליחו להשיג שליטה מחודשת על העיר בפברואר 1921, אך זו נפלה פעם נוספת לידי הכוחות הסובייטים ב-2 באפריל 1921.
ברפובליקה הסובייטית של ארמניה הייתה ירוואן עיר הבירה. תחת השלטון הסובייטי עברה ירוואן תנופת פיתוח והפכה לעיר גדולה, על-פי תוכניות שהוביל האדריכל אלכסנדר טמניאן.
לאחר נפילת ברית המועצות הפכה ירוואן בשנת 1991 לבירתה של ארמניה העצמאית.
אחד האתרים החשובים בעיר הוא מתחם הזיכרון לרצח העם הארמני הכולל שלוש אנדרטאות ואת המוזיאון לרצח העם הארמני השוכנים על גבעה נישאה המשקיפה על העיר. מתחם האנדרטאות הוקם בשנת 1967 בעקבות הפגנות ירוואן שהתקיימו בשנת 1965.
גאוגרפיה

העיר שוכנת במרכז-מערב המדינה על גדת נהר ההרזדאן בגובה ממוצע של כ-989 מטרים מעל פני הים (865 מטר באזור הנמוך יותר, ו-1,390 מטר באזור הגבוה יותר).
חלקה הצפוני של העיר מוקף בהרים משלושה כיוונים, וחלקה הדרומי יורד אל גדות נהר הרזדאן, פלג של נהר ארס.
בקיץ בירוואן יבש וחם, כשהטמפרטורה באוגוסט עשויה להגיע אף לכדי C°‏ 40. בחורף הטמפרטורות נמוכות, והטמפרטורה בינואר היא מגיעה לכ-C°‏ 15-. כמות המשקעים נמוכה, ומגיעה מדי שנה לסביבות ה-350 מ"מ.
תחבורה

נמל התעופה הבינלאומי זוורטנוץ הוא נמל התעופה הראשי של העיר, ובסיסה של חברת התעופה ארמניה אייר-קומפני.
כלכלה

בעיר שווקים עשירים בתוצרת חקלאית ובעבודות יד של בעלי מלאכה מסורתיים וכמו כן מרוכזים בה בתי התעשייה הראשיים לעיבוד כימיקלים, מתכות וטקסטיל. נמל התעופה של העיר הוא סברטנוס ובעבר שימש כבסיסה של חברת התעופה הלאומית דאז, ארמאוויה.
השכלה

בעיר ממוקמת אוניברסיטת ירוואן, והאקדמיה הארמנית למדעים.
ערים תאומות

ארצות הברית קיימברידג', מסצ'וסטס, ארצות הברית
ארצות הברית לוס אנג'לס, קליפורניה, ארצות הברית
קנדה מונטריאול, קוויבק, קנדה
ברזיל סאו פאולו, סאו פאולו, ברזיל
איטליה ונציה, ונטו, איטליה
איטליה קרארה, טוסקנה, איטליה
צרפת מרסיי, פרובאנס-אלפ-קוט ד'אזור, צרפת
צרפת ניס, פרובאנס-אלפ-קוט ד'אזור, צרפת
סוריה דמשק, סוריה
איראן אספהאן, אספהאן, איראן
ארגנטינה בואנוס איירס, ארגנטינה
גאורגיה טביליסי, גאורגיה
מולדובה קישינב, מולדובה
אוקראינה אודסה, אודסה, אוקראינה
סלובקיה ברטיסלאבה, סלובקיה
רוסיה נובוסיבירסק, נובוסיבירסק, רוסיה
רוסיה רוסטוב על הדון, רוסטוב, רוסיה
לבנון ביירות, לבנון
מדגסקר אנטננריבו, מדגסקר
ראו גם

פיוניק ירוואן
הערות שוליים

↑  Armenia: Division (Provinces and Municipalities) - Population Statistics, Charts and Map, citypopulation.de
| --- | --- |
בקרת זהויות :  NLI: 987007555075105171  BNE: XX457248  BnF: cb119581692 (data)  GND: 4098059-5  LCCN: n79142628  MusicBrainz: f01d159f-19d9-4f98-913b-d54f05642d1f  NARA: 10045646  NKC: ge431700  SUDOC: 027569578  VIAF: 125481980   WorldCat (עם VIAF): 125481980 
שדרות הקדוש מסרוב
יניב מגל

| --- | --- |

 לידה:  1977 (בן 48 בערך) 
 מדינה:  ישראל ישראל
 השכלה:  האוניברסיטה העברית בירושלים 
 
יניב מגל (נולד ב-1977) הוא סופר ועיתונאי ישראלי.
ביוגרפיה

מגל נולד ב-1977 לנחמה וליוסי, שנמנו עם ראשוני תנועת "גוש אמונים", גדל בקדומים ולמד בישיבה התיכונית בקרני שומרון. בבגרותו יצא בשאלה.
בתקופת לימודי התואר הראשון לתקשורת ועיתונאות ומדע המדינה באוניברסיטה העברית ערך מגל את עיתון הסטודנטים הוותיק "פי האתון". מ-2006 ועד 2020 הוא עבד כעורך וכתב בעיתון "גלובס".
ב-2016 יצא ספרו הראשון "סרוגים בקנה" ("ידיעות ספרים"), המתאר את סיפור השתלבות הציונות הדתית בצה"ל.
ב-2024 התפרסם ספר שכתב אודות סיפורו של הזמר והיוצר שלומי שבת.
ספריו

סרוגים בקנה - סיפור השתלבות הציונות הדתית בצה"ל, ידיעות ספרים, 2016.
70 פנים למדינה, הוצאת קוראים, 2018.
ידעתי את ארצי - אוטוביוגרפיה של מתן וילנאי, שנכתבה יחד עימו, ידיעות ספרים, 2019.
הבריחה מדמשק - סיפורו של ג'ק בלנגה ומשפחתו בסוריה - הוצאת סטימצקי, 2022.
קותי - סיפורו של סגן הרמטכ"ל יקותיאל אדם - הוצאת  מטר, 2023.
נהג התקדם - סיפורו של חיים דנון - הוצאת  מטר, 2023.
Interesting Stories About Remarkable People: 115 Mind-Blowing True Stories About Exceptional People Who Changed the Course of History in Politics, Science, Culture, Art, War, and More, פרסום בקינדל, 2024.
שלומי שבת: אני אמות על הבמה - הוצאת סטימצקי, 2024.